I kapellet ses også en mørk marmorsøyle som Kristus skal ha vært lenket til da han ble pisket før korsfestelsen. Søylen ble plassert i Santa Prassede i 1222 av kardinal Giovanni Colonna den yngre, som hadde fått søylen i foræring av kongen av Jerusalem etter det fjerde korstog, men først i 1699 ble søylen satt inn i Sankt Zenos kapell. Frem til da ble den bare vist frem på festdager.